Diari Oficial de la Generalitat Valenciana


Sumari del DOGV 5428, del 15-01-2007 (2007/255)

RESOLUCIÓ de 18 de desembre del 2006, del president de l'Institut Valencià de Seguretat i Salut en el Treball, sobre delegació de competències en altres òrgans.
----------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/255


Data del document
:   18-12-2006

Organisme emissor
:   Institut Valencià de Seguretat i Salut en el Treball

Tipus de document
:   Resolució

Descriptors 

:   * delegació de poders
    * competència administrativa

L'article 8 de la Llei 2/2004, de 28 de maig, de la Generalitat, de creació de l'Institut Valencià de Seguretat i Salut en el Treball, així com l'article 8 del seu Reglament Orgànic i Funcional, aprovat pel Decret 122/2006, de 8 de setembre del Consell, atribuïx al seu president, com a representant legal d'esta entitat autònoma, diverses competències en matèria economicofinancera, pressupostària i contractual, i, considerant convenient delegar les dites funcions a fi d'aconseguir una major agilitat i eficàcia en el funcionament de l'Institut, de conformitat amb el que disposa l'article 68 de la Llei de la Generalitat Valenciana 5/1983, de 30 de desembre, de Govern Valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, resolc:   
Primer   
Delegar en el director o directora de l'Institut Valencià de Seguretat i Salut en el Treball les competències següents:   
1. En matèria economicofinancera i pressupostària:   
a) L'autorització i disposició de despesa, reconeixement de l'obligació i la proposta i ordenació dels pagaments relatius a l'entitat autònoma.   
b) L'administració dels ingressos de l'entitat autònoma.   
c) L'aprovació de les modificacions de crèdit que siguen competència del president de l'Institut, i la proposta de modificació en els altres casos.   
d) L'aprovació o conformitat de qualsevol document comptable que siga necessari en l'execució dels pressupostos de despeses i ingressos, així com dels documents extrapressupostaris.   
2. En matèria de contractació administrativa:   
L'exercici de totes les facultats ordinàries en matèria de contractació administrativa, incloent-hi l'aprovació de la despesa, dins dels límits legals i pressupostaris.  
3. En matèria de convenis:   
La firma de convenis de col·laboració amb entitats públiques o privades.  
 4. En matèria patrimonial:  
Les competències que, en matèria patrimonial, corresponen al president de l'Institut i, en especial, l'atorgament d'escriptures públiques i la tramitació de les inscripcions en els registres de la propietat dels béns immobles i drets inscriptibles dels quals siga titular l'Institut Valencià de Seguretat i Salut en el Treball, així com la inscripció en els registres de la propietat industrial i intel·lectual de les propietats i drets incorporals corresponents a l'organisme, tot això de conformitat amb el que disposa la Llei 14/2003, de 10 d'abril, de Patrimoni de la Generalitat Valenciana  
5. En matèria de personal i procediment administratiu:   
a) Exercir la direcció, iniciativa i inspecció dels servicis.  
b) La firma de tots aquells documents administratius i de gestió comptable qiue necessite la gestió de la nomina del personal de l'Institut.   
c) Autorització i verificació de les comissions de servici del personal de l'Institut, a excepció de les que es deleguen en els directors dels Centres Territorials de Seguretat i Salut en el Treball.  
d) Exercir la potestat disciplinària per faltes lleus   
e) La resolució de les reclamacions prèvies, en assumptes civils i laborals  
f) La revisió d'actes en via administrativa, dins dels límits legals i reglamentaris i, en especial, amb la limitació a què es referix l'article 13.2.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
6. En matèria de responsabilitat patrimonial:   
La resolució dels procediments de responsabilitat patrimonial de l'Institut i, si és el cas, del personal al seu servici.   
Segon  
Delegar en els directors dels Centres Territorials, les competències següents:  
1. La formalització dels contractes que es generen com a conseqüència de despeses de manteniment en els seus servicis; sempre que no hagen sigut declarats d'adquisició centralitzada en virtut del que disposa el Decret 79/2000, de 30 de maig.   
2. Autorització i verificació de comissions de servici del personal destinat en el Centre Territorial, l'àmbit del qual no excedisca el del territori de la Comunitat Valenciana.  
3. La retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament del seu capítol II, fins al límit màxim de 1.200 euros.   
Tercer  
En cas de vacant, absència o malaltia del director les facultats que li delega la present ordre les exercirà el secretari tècnic de l'organisme.   
En cas de vacant, absència o malaltia dels titulars dels Centres Territorials de Seguretat i Salut en el Treball la suplència serà exercida pel funcionari del centre que designe el seu director, que haurà de recaure necessàriament en funcionari amb rang de cap de servici.  
Quart  
En totes les resolucions que s'adopten en virtut de la present delegació de competències es farà constar expressament esta circumstància, d'acord amb el que establix l'article 68.6 de la Llei 5/1983, de 30 de desembre, de Govern Valencià, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
En tot cas, l'òrgan delegatori, mitjançant un acord motivat i de conformitat amb el que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà advocar per a si el coneixement o resolució d'un assumpte quan circumstàncies d'índole tècnica, econòmica, social, jurídica o territorial ho facen convenient.   
L'òrgan delegatori podrà revocar la present delegació de competències conforme al que disposa l'article 68.5 de la Llei 5/1983, de 30 de desembre, de Govern Valencià, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Cinqué  
La present resolució entrarà en vigor el mateix dia de la publicació en el Diari Oficial de la Generalitat.   
València, 18 de desembre del 2006.- El president: Gerardo Camps Devesa.